CELEX: 62016CN0014
Language: da
Date: 2016-01-11 00:00:00
Title: Sag C-14/16: Anmodning om præjudiciel afgørelse indgivet af Conseil d'État (Frankrig) den 11. januar 2016 — Selskabet Euro Park Service, indtrådt i selskabet Cairnbulg Nanteuils rettigheder og forpligtelser mod Ministre des finances et des comptes publics

21.3.2016   
            
            
               DA
            
            
               Den Europæiske Unions Tidende
            
            
               C 106/25
            
         Anmodning om præjudiciel afgørelse indgivet af Conseil d'État (Frankrig) den 11. januar 2016 — Selskabet Euro Park Service, indtrådt i selskabet Cairnbulg Nanteuils rettigheder og forpligtelser mod Ministre des finances et des comptes publics
   (Sag C-14/16)
   (2016/C 106/27)
   Processprog: fransk
   
      Den forelæggende ret
   
   Conseil d'État
   
      Parter i hovedsagen
   
   
      Sagsøger: Selskabet Euro Park Service, indtrådt i selskabet Cairnbulg Nanteuils rettigheder og forpligtelser
   
      Sagsøgt: Ministre des finances et des comptes publics
   
      Præjudicielle spørgsmål
   
   
               1)
            
            
               Er det, når en medlemsstats nationale lovgivning i sin interne ret gør brug af muligheden i henhold til artikel 11, stk. 1, i Rådets direktiv 90/434/EØF af 23. juli 1990, om en fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater (1), som ændret, muligt at prøve de retsakter, der er vedtaget for at gennemføre denne mulighed, i forhold til Den Europæiske Unions primære ret?
            
         
               2)
            
            
               Såfremt det første spørgsmål besvares bekræftende, skal bestemmelserne i artikel 43 i traktaten om oprettelse af Det Europæiske Fællesskab, nu artikel 49 i traktaten om Den Europæiske Unions funktionsmåde, da fortolkes således, at de er til hinder for en national lovgivning, som med henblik på at bekæmpe skattesvig og skatteunddragelse fastsætter, at adgangen til at anvende den fælles skatteordning, der gælder for fusioner og andre transaktioner, der kan sidestilles hermed, er underlagt en forudgående godkendelsesprocedure for så vidt angår alene tilførsel til udenlandske juridiske personer og ikke tilførsel til nationale juridiske personer?
            
         
      (1)  EFT L 225, s. 1.